**ПРЕДЛОГ**

На основу члана 30. алинеја 8. и 29. Закона о локалној самоуправи ("Службени гласник Републике Српске", број: 101/04, 42/05 и 118/05), члана 9. Закона о Граду Бијељина ("Службени гласник Републике Српске", број: 70/12) и члана 38. став 2. тачка л) а у вези са чланом 10. став 3. Статута Града Бијељина ("Службени гласник Града Бијељина", број: 8/13), Скупштина Града Бијељина на сједници одржаној \_\_\_\_\_\_\_\_\_\_\_ 2013. године, донијела је

**О Д Л У К У**

**О ОДРЖАВАЊУ МАНИФЕСТАЦИЈЕ "ПАНТЕЛИНСКИ ДАНИ" НА ПОДРУЧЈУ ГРАДА БИЈЕЉИНА**

Члан 1.

Манифестација под називом "Пантелински дани" (у даљем тексту: Пантелински дани), као традиционална манифестација на подручју Града Бијељина, организује се и одржава у складу са одредбама ове Одлуке.

Члан 2.

Пантелински дани се одржавају сваке године, у периоду од 30. јула до 10. августа.

За вријеме одржавања Пантелинских дана Град, у сарадњи са другим организацијама и институцијама, организује културне, спортске, сајамске и друге традиционалне догађаје.

Члан 3.

Програм одржавања Пантелинских дана доноси посебан Одбор који својим актом образује Градоначелник.

Предсједник Одбора из става 1. овог члана је Градоначелник, а у састав Одбора именују се представници организација и институција које учествују у организовању догађаја поводом Пантелинских дана као и представници Административне службе Града Бијељина.

Одбор координира активности учесника у реализацији програма одржавања Пантелинских дана.

Средства за финансирање трошкова одржавања Пантелинских дана обезбјеђују се у буџету Града Бијељина.

Члан 4.

Ова Одлука ступа на снагу осмог дана од дана објављивања у "Службеном гласнику Града Бијељина".

СКУПШТИНА ГРАДА БИЈЕЉИНА

Број: П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум, \_\_\_\_\_\_\_ 2013. године

Драган Ђурђевић

О Б Р А З Л О Ж Е Њ Е

УЗ ПРЕДЛОГ ОДЛУКЕ О ОДРЖАВАЊУ МАНИФЕСТАЦИЈЕ "ПАНТЕЛИНСКИ ДАНИ" НА ПОДРУЧЈУ ГРАДА БИЈЕЉИНА

I - ПРАВНИ ОСНОВ

Чланом 30. алинеја 8. Закона о локалној самоуправи је уређено да скупштина општине, између осталог, доноси одлуке о обављању функција у области културе, спорта, а алинејом 29. да обавља и друге послове утврђене законом и статутом. Чланом 9. Закона о Граду Бијељина је уређено да Скупштина Града има надлежности скупштине општине, утврђене законом којим се уређује систем локалне самоуправе. Чланом 38. став 2. тачка л) Статута Града Бијељина је уређено да Скупштина Града доноси одлуку о одржавању традиционалних манифестација и обиљежавању значајних датума и догађаја на подручју Града, а чланом 10. став 3. Статута Града је уређено да Град установљава традиционалну манифестацију под називом "Пантелински дани", у складу са одлуком Скупштине Града.

II - РАЗЛОЗИ ЗА ДОНОШЕЊЕ ОДЛУКЕ

Разлози за доношење ове Одлуке садржани су у одредбама Статута Града Бијељина, како је горе образложено. У вези са историјском димензијом манифестације наводимо сљедеће: Општинско вијеће Бијељине је током 1879. године, на основу Статута општине Бијељина од 18. марта 1878. године, озваничило два годишња сајма који су одржавани на дан Св. великомученика Пантелејмона (Пантелино) и Св. Димитрија (Митровдан) који су се (годишњи сајмови) одржавали дуги временски период и прије овог озваничења. Временом је Mитровдански сајам престао да се одржава, али се Пантелински сајам, без прекида, одржао све до данас, добијајући нова обиљежја и садржаје. Уз сајам, одржавани су и вашари, са бројним забавним садржајима, што је привлачило становнишво не само са подручја општине Бијељина него и шире околине. На овај начин придодавана су нова обиљежја и садржаји те су јавна али и породична окупљања грађана, посебно у граду Бијељина, добијала празнични карактер. Да би се ова традиција очувала, обогатила и добила званичну заштиту Града Бијељина, предлаже се доношење ове Одлуке.

III - ОБРАЗЛОЖЕЊЕ ПРАВНИХ РЈЕШЕЊА

Члан 1. уређује предмет Одлуке, односно организовање и одржавање манифестације "Пантелински дани", као традиционалне манифестације на подручју Града. Чланом 2. се уређује да ова манифестација обухвата организовање културних, спортских, сајамских односно вашарских и других традиционалних догађаја, а одржава се сваке године између 30. јула и 10. августа. Чланом 3. је уређена обавеза доношења програма одржавања "Пантелинских дана" и образовање посебног Одбора. Средстава за финансирање трошкова одржавања Пантелинских дана обезбеђују се у буџету Града.

IV - ФИНАНСИЈСКА СРЕДСТВА

За cпровођење ове Одлуке обезбијеђена су средства у буџету Града, на позицији 412900 - Трошкови обиљежавања манифестација, значајни датуми.

Бијељина, мај 2013. године ОБРАЂИВАЧ:

- Кабинет Градоначелника